Vazhdojnë përgatitjet për bisedimet Prishtinë-Beograd
Zyrtarë të BE-së thonë se përgatitjet për fillimin e bisedimeve janë në periudhën përfundimtare
Kryeministri i kryeministri i Kosovës, Hashim Thaçi, emëroi zëvendëskryeministren e tij, Edita Tahirin, udhëheqëse të delegacionit të Kosovës për dialogun për çështje praktike me Serbinë. Ai ka shprehur bindjen se këto bisedime nuk do të kenë të bëjnë me statusin e Kosovës dhe tërësinë e saj tokësore. ”, ka thënë kryeministri Thaçi. Sot, ndërkaq Klubi për Politikë të Jashtme e cilësoi të gabueshëm emërimin e udhëheqësit për bisedime pa e përfillur opozitën dhe Parlamentin e Kosovës, meqë siç thuhet, ky i fundit është vendi ku do të duhej të diskutohet procesi para miratimit të tij. Ky klub, mendon se procesi i bisedimeve me Serbinë duhet të jetë konsensual dhe t’i nënshtrohet verifikimit nga Parlamenti i vendit. Kryetari i këtij të fundit, Jakup Krasniqi ka deklaruar se është i gatshëm të hedhë në debat këtë çështje nëse një gjë e tillë kërkohet nga strukturat e Parlamentit. tha zoti Krasniqi. Vëzhguesit e pavarur tërheqin vërejtjen se përgatitjet për bisedimet të cilat mund të fillojnë në pjesën e parë të muajit mars, po ndodhin në një periudhë kur gjendja politike në Kosovë nuk është shumë e qëndrueshme sikundër as ajo ekonomike dhe sociale. Kosova, sipas tyre, shkon bisedime me një pozicion të dëmtuar edhe për shkak të imazhit të saj ndërkombëtarë. Po ashtu thonë ata, brenda Kosovës ekzistojnë dallime të mëdha rreth bisedimeve të paralajmëruar ndërmjet Kosovës dhe Serbisë e cila vazhdon të kundërshtojë pavarësinë e Kosovës që është njohur deri tash nga 75 vende të botës.